**Zavod O, Zavod Škofjeloške mladine**

Miha Peternel, direktor

Miha@ZavodO.org

Zavod O, Zavod Škofjeloške mladine je v projektu Večgeneracijskih Centrov edini zasebni zavod, ki je kot projektni partner vključen v projekt VGC Gorenjske. Že vrsto let uspešno deluje na področju mladinskih programov, v letu 2017, pa se je skupaj z Ljudsko Univerzo Radovljica in Ljudsko Univerzo Jesenice priključil projektu VGC Gorenjske kot projektni partner Ljudski Univerzi Kranj. Projekt traja od 1.1.2017 do 30.9.2021.

Glavni cilji projekta večgeneracijskih centrov so:

* poskrbeti za integracijo ranljivih ciljnih skupin in preprečiti socialno izključenost,
* ciljnim skupinam ponuditi dostopne, raznolike in kakovostne programe (vsebine, aktivnosti), ki bodo preventivno zastavljeni in bodo preprečevali zdrs v socialno izključenost,
* opolnomočiti ranljive ciljne skupine, vzpostaviti informacijski center, okrepiti povezovanje javnih institucij, nevladnih organizacij, socialnih podjetij, občin v posamezni geografski enoti idr.

Ciljne skupine v projektu so: družine/osebe z nizko delovno intenzivnostjo osebe, zlasti otroci in mladi, ki tvegajo socialno izključenost; starejši, zlasti tisti iz socialno ogroženih okolij; družine, v katerih so bile zaznane slabe starševske kompetence; otroci in mladi s posebnimi potrebami, migrantski in begunski posamezniki in družine, zlasti otroci in mladi iz teh družin; invalidi.

Vsakodnevno se v okviru Večgeneracijskega centra Gorenjske na več lokacijah v regiji izvajajo brezplačne vsebine, namenjene socialnemu vključevanju, izobraževanju ter medkulturnemu in medgeneracijskemu povezovanju. Aktivnosti so zasnovane tako, da so čim bolj pestre, zanimive, naravnane na pridobivanje uporabnih, kakovostnih, aktualnih spretnosti in znanj za potrebe dela in vsakdanjega življenja pripadnikov izbranih ciljnih skupin. V aktivnosti je bilo od 1.1.2017 do 31.12.2017 v projekt od predvidenih 287 vključenih oseb, dejansko vključenih 1011 oseb, število ur pa smo od predvidenih 618 presegli in sicer je bilo dejansko realiziranih 851 ur. Število obiskov uporabnikov v letu 2017 je bilo 3624, kar kaže na veliko stopnjo udeleženosti v program Zavoda O, VGC Gorenjske. Največja stopnja udeležencev in želja po udejstvovanju je prisotna pri starejših uporabnikih našega programa. V tem delu odlično sodelujemo z Univerzo za tretje življenjsko obdobje, Društvom upokojencev te s skupinami za samopomoč pri RK Slovenije, OZ Škofja Loka.

V vseh segmentih programa sledimo načelu večgeneracijskega sodelovanja in prenašanja znanj in spretnosti mlajših na starejše in starejših na mlajše.